Z A P I S N I K
25. sjednice Vijeća Gradske četvrti Novi Zagreb – istok, 
održane 21. veljače 2019. u zgradi Područnog ureda Gradske uprave Novi Zagreb, Zagreb, Avenija Dubrovnik 12, velika dvorana – III kat.,
 s početkom u 17.00 sati

Nazočni članovi Vijeća Gradske četvrti Novi Zagreb - istok: Milenko Arapović, Maja Baturić, Ratko Bedeković, Renata Bedeković, Igor Bočkaj, Teodor Celakoski (od 17.10), Frane Knezović, Sanja Kovačević, Sunčana Kunac, Nevenka Lasić, Dario Laštre, Mirela Mikić Muha, Željka Novak, Ljerkica Perešin, Zoran Rotim, Zvonimir Rukavina, Imran Srebreniković, Zvonimir Vlahov.

Nenazočni članovi Gradske četvrti Novi Zagreb – istok: Frane Barbarić (opravdao izostanak).

Nazočni iz Gradskog ureda za mjesnu samoupravu: Suzana Ječ – voditeljica Područnog odsjeka Novi Zagreb – istok i Tatjana Banek – stručna referentica.

Sjednicu otvara Milenko Arapović, predsjednik Vijeća Gradske četvrti Novi Zagreb - istok i pozdravlja sve nazočne.
Predsjednik konstatira da je na sjednici nazočna većina članova Vijeća, čime su stečeni uvjeti za raspravu i pravovaljano odlučivanje.

USVAJANJE ZAPISNIKA

Prije utvrđivanja dnevnog reda, predsjednik otvara raspravu o zapisniku 23. sjednice Vijeća Gradske četvrti Novi Zagreb - istok. Informira prisutne da nisu zaprimljene primjedbe na zapisnik.

Članica Vijeća Mirela Mikić Muha napominje da je na 23. sjednici zatražila troškovnike za klizališta u Zapruđu i Sloboštini, te za postavljanje ukrasa. Postavlja pitanje da li će ih dobiti danas.

Voditeljica Područnog odsjeka Suzana Ječ odgovara da u Gradskom uredu nema troškovnika tih manifestacija, osim iznosa iz Plana komunalnih aktivnosti.

Predsjednik Vijeća Milenko Arapović dodaje da su mjesni odbori kroz Plan komunalnih aktivnosti izdvojili po 190.000,00 kuna za klizališta, dok je postupak odabira izvođača proveden kroz javnu nabavu.

Članica Vijeća Mirela Mikić Muha postavlja pitanje da li su bile tri ponude, prema zakonu.

Predsjednik Vijeća Milenko Arapović odgovara da Vijeće nema tu informaciju već Ured za javnu nabavu.

Članica Vijeća Mirela Mikić Muha traži da se zatraže troškovnici od Ureda za javnu nabavu.

Predsjednik Vijeća Milenko Arapović odgovara da će se zatražiti informacija o troškovnicima za klizališta.

Vijeće Gradske četvrti Novi Zagreb – istok jednoglasno (17 „za“) usvaja zapisnik 23. sjednice Vijeća.

Predsjednik otvara raspravu o zapisniku 24. tematske sjednice Vijeća Gradske četvrti Novi Zagreb – istok. Informira da nisu zaprimljene primjedbe na zapisnik.

Vijeće Gradske četvrti Novi Zagreb – istok jednoglasno (17 „za“) usvaja zapisnik 24. tematske sjednice Vijeća.

USVAJANJE DNEVNOG REDA

Predsjednik otvara raspravu o prijedlogu dnevnog reda. Napominje da je u dnevni red uvrštena kao točka 1. Zaključak o imenovanju članova Radne grupe za praćenje stanja i iznalaženja rješenja za problem onečišćenja zraka na Jakuševcu, na prijedlog članice Vijeća Mirele Mikić Muhe.

Nakon rasprave, Vijeće Gradske četvrti Novi Zagreb - istok jednoglasno (17 „za“) donosi sljedeći

DNEVNI  RED

	1. 
	Zaključak o imenovanju članova Radne grupe za praćenje stanja i iznalaženja rješenja za problem onečišćenja zraka na Jakuševcu

	2. 
	Prijedlog MO Sloboština za imenovanje Trga hrvatskih branitelja Sloboština bez broja

	3. 
	Zaključak o korištenju ostalih nespomenutih rashoda poslovanja

	4. 
	Zaključak o davanju mišljenja na Prijedlog odluke o komunalnom doprinosu

	5. 
	Zaključak o davanju mišljenja na Prijedlog odluke o komunalnoj naknadi

	6. 
	Zaključak o davanju mišljenja na Prijedlog odluke o izmjenama i dopunama Odluke o socijalnoj skrbi

	7. 
	Zaključak o davanju mišljenja na Prijedlog plana razvoja sustava civilne zaštite Grada Zagreba za 2019.

	8. 
	Zaključak o davanju mišljenja na Prijedlog sklapanja Sporazuma o suradnji na pripremi i izgradnji postrojenja za obradu odvojeno prikupljenog biootpada

	9. 
	Zaključak o davanju mišljenja na Prijedlog odluke o povjeravanju obavljanja uslužne komunalne djelatnosti parkiranja na uređenim javnim površinama i u javnim garažama na području Grada Zagreba

	10. 
	Zaključak o davanju mišljenja na Prijedlog odluke o povjeravanju obavljanja komunalne djelatnosti komunalnog linijskog prijevoza putnika na području Grada Zagreba

	11. 
	Zaključak o davanju mišljenja na Prijedlog odluke o povjeravanju obavljanja komunalnih djelatnosti održavanja groblja i krematorija unutar groblja te usluge ukopa i kremiranja pokojnika u krematoriju unutar groblja na području Grada Zagreba

	12. 
	Zaključak o davanju mišljenja na Prijedlog odluke o davanju za pružanje javne usluge crpljenja, pražnjenja i odvoza otpadnih voda iz sabirnih i septičkih jama na području Grada Zagreba, evidencijski broj koncesije: 06/2018 SSJ

	13. 
	Zaključak o davanju mišljenja na Prijedlog sklapanja nagodbe u obliku javnobilježničkog akta - Zlata Matun

	14. 
	Pitanja, prijedlozi i obavijesti




Ad. 1.  Zaključak o imenovanju članova Radne grupe za praćenje stanja i iznalaženja rješenja za problem onečišćenja zraka na Jakuševcu

/Član Vijeća Teodor Celakoski pristupio sjednici./

U raspravi sudjeluju: Milenko Arapović, Mirela Mikić Muha, Sunčana Kunac, Zvonimir Vlahov, Teodor Celakoski, Frane Knezović, Renata Bedeković.

Vijeće Gradske četvrti Novi Zagreb – istok većinom glasova (13 „za“, 1 „protiv“ i 4 „suzdržana“) donosi 

Z A K LJ U Č A K
o imenovanju članova Radne grupe za praćenje stanja 
i iznalaženje rješenja za problem onečišćenja zraka na Jakuševcu

1. Sukladno prijedlogu zaključka sa 24. sjednice Vijeća Gradske četvrti Novi Zagreb – istok od 28. siječnja 2019., osniva se Radna grupa za praćenje stanja i iznalaženje rješenja za problem onečišćenja zraka na Jakuševcu.

2. Radnu grupu sačinjavaju po 3 predstavnika Vijeća Gradske četvrti Novi Zagreb – istok i Grada Zagreba te 1 predstavnik Nastavnog zavoda za javno zdravstvo „Dr. Andrija Štampar“.

3. Sukladno točki 2. ovog zaključka, u Radnu se grupu imenuju:
Milenko Arapović, predsjednik Vijeća Gradske četvrti Novi Zagreb – istok
Renata Bedeković, članica Vijeća
Mirela Mikić Muha, članica Vijeća
Vesna Vugec, Gradski ured za gospodarstvo, energetiku i zaštitu okoliša
Biserka Petošić, Gradski ured za poljoprivredu i šumarstvo
Marija Novosel, Zagrebački holding – Podružnica ZGOS
Dr.sc. Matijana Jergović, Nastavni zavod za javno zdravstvo „Dr. Andrija Štampar“.

4. Ovaj će zaključak biti upućen Gradskom uredu za mjesnu samoupravu.
	
	

	
	


Ad. 2.  Prijedlog MO Sloboština za imenovanje Trga hrvatskih branitelja Sloboština bez broja

Izvjestitelj: Milenko Arapović

Vijeće Gradske četvrti Novi Zagreb – istok većinom glasova (16 „za“ i 2 „suzdržana“) donosi

ZAKLJUČAK 
o prijedlogu za imenovanje Trga hrvatskih branitelja Sloboštine bez broja
1. Vijeće Gradske četvrti Novi Zagreb – istok, temeljem Zaključka Mjesnog odbora Sloboština, predlaže imenovanje Trga hrvatskih branitelja Sloboštine bez broja.

2. Za imenovanje se predlaže površina između kućnih brojeva 7, 9, 11, 12 i 16 Ulice Vladimira Varićaka, k.č. 1731/2, k.o. Zaprudski otok.

3. Ovaj Zaključak dostavlja se Gradskoj skupštini Grada Zagreba - Odboru za imenovanje naselja, ulica i trgova i Gradskom uredu za mjesnu samoupravu.


Ad. 3.  Zaključak o korištenju ostalih nespomenutih rashoda poslovanja

[bookmark: _Hlk1729886]Izvjestitelj: Milenko Arapović

Vijeće Gradske četvrti Novi Zagreb – istok većinom glasova (14 „za“ i 4 „protiv“) donosi

ZAKLJUČAK 
O PRIJEDLOGU UTROŠKA SREDSTAVA S POZICIJE
 OSTALI NESPOMENUTI RASHODI POSLOVANJA

I. Vijeće Gradske četvrti Novi Zagreb - istok iz Razdjela Proračuna Grada Zagreba 0502, na poziciji 81-3299 "Ostali nespomenuti rashodi poslovanja" za 2019. raspolaže sa 200.000,00 kn.
	
II. Vijeće Gradske četvrti predlaže utrošak sredstava iz točke I. ovog zaključka na sljedeći način:

1. Protokolarne potrebe i nepredviđeni troškovi                      	150.000,00 kn
    Vijeća Gradske četvrti Novi Zagreb - istok

2. Financijska potpora ustanovama čiji  	                        	  50.000,00 kn
    osnivač je Grad Zagreb

                                                                             Ukupno:         	200.000,00 kn

III. Daje se ovlaštenje predsjedniku Vijeća Gradske četvrti Novi Zagreb - istok da u ime Vijeća tijekom godine iz Razdjela Proračuna Grada Zagreba 0502, na poziciji 81-3299 "Ostali nespomenuti rashodi poslovanja" za 2019. odobrava plaćanja do iznosa od  5.000,00 kn.
O potpisanim odobrenjima predsjednik Vijeća će izvijestiti Vijeće.

IV. Ovaj će zaključak biti dostavljen Gradskom uredu za mjesnu samoupravu.

OBRAZLOŽENJE

Daje se ovlaštenje predsjedniku Vijeća Gradske četvrti Novi Zagreb - istok, da odobrava i potpisuje akte u ime Vijeća u svrhu brže realizacije izdavanja narudžbenica temeljem odobrenih zahtjeva i ponuda. 
Na taj način se ubrzava obrada dokumentacije i realizacije utroška sredstava iz Razdjela Proračuna Grada Zagreba 0502, na poziciji 81-3299 "Ostali nespomenuti rashodi poslovanja" za 2019. Vijeće Gradske četvrti Novi Zagreb - istok. 
Okvirni iznos po Odobrenju je do 5.000,00 kn.
O potpisanim odobrenjima predsjednik Vijeća će izvijestiti Vijeće.
Ad. 4.  Zaključak o davanju mišljenja na Prijedlog odluke o komunalnom doprinosu

Izvjestitelj: Milenko Arapović

Vijeće Gradske četvrti Novi Zagreb – istok većinom glasova (13 „za“ i 5 „suzdržanih“) donosi

Z A K LJ U Č A K
o davanju mišljenja na Prijedlog odluke o komunalnom doprinosu

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o komunalnom doprinosu.

2. Ovaj će zaključak biti upućen Stručnoj službi gradonačelnika.


Ad. 5.  Zaključak o davanju mišljenja na Prijedlog odluke o komunalnoj naknadi

Izvjestitelj: Milenko Arapović

Vijeće Gradske četvrti Novi Zagreb – istok većinom glasova (13 „za“ i 5 „protiv“) donosi

Z A K LJ U Č A K
o davanju mišljenja na Prijedlog odluke o komunalnoj naknadi

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o komunalnoj naknadi.

2. Ovaj će zaključak biti upućen Stručnoj službi gradonačelnika.

Ad. 6.  Zaključak o davanju mišljenja na Prijedlog odluke o izmjenama i dopunama Odluke o socijalnoj skrbi

U raspravi sudjeluju: Milenko Arapović, Mirela Mikić Muha, Ratko Bedeković, Sanja Kovačević, Zoran Rotim, Frane Knezović, Teodor Celakoski, Zvonimir Rukavina, Sunčana Kunac, Imran Sreberniković.

Vijeće Gradske četvrti Novi Zagreb – istok većinom glasova (16 „za“ i 2 „protiv“) donosi

Z A K LJ U Č A K
o davanju mišljenja na Prijedlog odluke o izmjenama i dopunama
Odluke o socijalnoj skrbi

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o izmjenama i dopunama Odluke o socijalnoj skrbi.

2. Ovaj će zaključak biti upućen Stručnoj službi gradonačelnika.

Ad. 7.  Zaključak o davanju mišljenja na Prijedlog plana razvoja sustava civilne zaštite Grada Zagreba za 2019.

Izvjestitelj: Milenko Arapović

Vijeće Gradske četvrti Novi Zagreb – istok većinom glasova (17 „za“ i 1 „suzdržan“) donosi

Z A K LJ U Č A K
o davanju mišljenja na Prijedlog plana razvoja sustava
civilne zaštite Grada Zagreba za 2019.

1. Vijeće Gradske četvrti Novi Zagreb – istok daje pozitivno mišljenje na Prijedlog plana razvoja sustava civilne zaštite Grada Zagreba za 2019.

2. Ovaj će zaključak biti upućen Stručnoj službi gradonačelnika.

Ad. 8.  Zaključak o davanju mišljenja na Prijedlog sklapanja Sporazuma o suradnji na pripremi i izgradnji postrojenja za obradu odvojeno prikupljenog biootpada

U raspravi sudjeluju: Milenko Arapović, Mirela Mikić Muha, Nevenka Lasić, Ratko Bedeković

Vijeće Gradske četvrti Novi Zagreb – istok većinom glasova (11 „za“, 1 „protiv“ i 6 „suzdržanih“) donosi

Z A K LJ U Č A K
o davanju mišljenja na Prijedlog zaključka o sklapanju Sporazuma o
suradnji na pripremi i izgradnji postrojenja za obradu
odvojeno prikupljenog otpada

1. Vijeće Gradske četvrti Novi Zagreb – istok daje pozitivno mišljenje na Prijedlog zaključka o sklapanju Sporazuma o suradnji na pripremi i izgradnji postrojenja za obradu odvojeno prikupljenog otpada.

2. Ovaj će zaključak biti upućen Stručnoj službi gradonačelnika.

Ad. 9.  Zaključak o davanju mišljenja na Prijedlog odluke o povjeravanju obavljanja uslužne komunalne djelatnosti parkiranja na uređenim javnim površinama i u javnim garažama na području Grada Zagreba

Izvjestitelj: Milenko Arapović

Vijeće Gradske četvrti Novi Zagreb – istok većinom glasova (15 „za“, 1 „protiv“ i 2 „suzdržana“) donosi

Z A K LJ U Č A K
o davanju mišljenja na Prijedlog odluke o povjeravanju obavljanja
komunalne djelatnosti parkiranja na uređenim javnim površinama
na području Grada Zagreba

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o povjeravanju obavljanja komunalne djelatnosti parkiranja na uređenim javnim površinama na području Grada Zagreba.

2. Ovaj će zaključak biti upućen Stručnoj službi gradonačelnika.

Ad. 10.  Zaključak o davanju mišljenja na Prijedlog odluke o povjeravanju obavljanja komunalne djelatnosti komunalnog linijskog prijevoza putnika na području Grada Zagreba

Izvjestitelj: Milenko Arapović

Vijeće Gradske četvrti Novi Zagreb – istok većinom glasova (16 „za“ i 2 „suzdržana“) donosi

Z A K LJ U Č A K
o davanju mišljenja na Prijedlog odluke o povjeravanju obavljanja
komunalne djelatnosti komunalnog linijskog prijevoza putnika
na području Grada  Zagreba

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o povjeravanju obavljanja komunalne djelatnosti komunalnog linijskog prijevoza putnika na području Grada Zagreba.

2. Ovaj će zaključak biti upućen Stručnoj službi gradonačelnika.
	
	



Ad. 11.  Zaključak o davanju mišljenja na Prijedlog odluke o povjeravanju obavljanja komunalnih djelatnosti održavanja groblja i krematorija unutar groblja te usluge ukopa i kremiranja pokojnika u krematoriju unutar groblja na području Grada Zagreba

Izvjestitelj: Milenko Arapović

Vijeće Gradske četvrti Novi Zagreb – istok većinom glasova (17 „za“ i 1 „suzdržan“) donosi

Z A K LJ U Č A K
o davanju mišljenja na Prijedlog odluke o povjeravanju obavljanja
komunalne djelatnosti održavanja groblja i krematorija unutar groblja te usluge
ukopa i kremiranja pokojnika u krematoriju unutar groblja
na području Grada Zagreba



1. Vijeće Gradske četvrti Novi Zagreb – istok daje pozitivno mišljenje na Prijedlog odluke o povjeravanju obavljanja komunalne djelatnosti održavanja groblja i krematorija unutar groblja te usluge ukopa i kremiranja pokojnika u krematoriju unutar groblja na području Grada Zagreba.

2. Ovaj će zaključak biti upućen Stručnoj službi gradonačelnika.
Ad. 12.  Zaključak o davanju mišljenja na Prijedlog odluke o davanju koncesije za pružanje javne usluge crpljenja, pražnjenja i odvoza otpadnih voda iz sabirnih i septičkih jama na području Grada Zagreba, evidencijski broj koncesije: 06/2018 SSJ

Izvjestitelj: Milenko Arapović

Vijeće Gradske četvrti Novi Zagreb – istok većinom glasova (13 „za“,  4 „protiv“ i 1 „suzdržan“) donosi

Z A K LJ U Č A K
o davanju mišljenja na Prijedlog odluke o davanju koncesije za
pružanje javne usluge crpljenja, pražnjenja i odvoza otpadnih voda iz sabirnih i
septičkih jama na području Grada Zagreba,
evidencijski broj koncesije: 06/2018 SSJ

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o davanju koncesije za pružanje javne usluge crpljenja, pražnjenja i odvoza otpadnih voda iz sabirnih i septičkih jama na području Grada Zagreba, evidencijski broj koncesije: 06/2018 SSJ.

2. Ovaj će zaključak biti upućen Stručnoj službi gradonačelnika.

Ad. 13.  Zaključak o davanju mišljenja na Prijedlog sklapanja nagodbe u obliku javnobilježničkog akta - Zlata Matun

Izvjestitelj: Milenko Arapović

Vijeće Gradske četvrti Novi Zagreb – istok jednoglasno (18 „za“) donosi

Z A K LJ U Č A K
o davanju mišljenja na Prijedlog zaključka o sklapanju nagodbe
u obliku javnobilježničkog akta

1. Vijeće Gradske četvrti Novi Zagreb – istok daje pozitivno mišljenje na Prijedlog zaključka o sklapanju nagodbe u obliku javnobilježničkog akta.

2. Ovaj će zaključak biti upućen Stručnoj službi gradonačelnika.

Ad. 14.  Pitanja, prijedlozi i obavijesti

Predsjednik Vijeća Milenko Arapović informira članove Vijeća o sastanku održanom 01. veljače 2019. u Ministarstvu poljoprivrede, na kojem su prisustvovali djelatnici nadležnih inspekcija, predstavnici građana naselja Jakuševec i djelatnici Gradskog ureda za poljoprivredu. Promemorija sa sastanka zaprimljena je danas, te će se ista podijeliti svim članovima Vijeća.

/Bilješka sa sastanka podijeljena svim članovima Vijeća./

Predsjednik Vijeća Milenko Arapović informira prisutne da je prije nekoliko dana bilo polaganje kamena temeljca za osnovnu školu u Središću. Zaprimio je upite zašto se nije obavijestilo sve članove Vijeća. Dan prije oko 15 sati dobivena je obavijest da je sutra ujutro u 7 sati biti polaganje kamena temeljca za školu u Središću. Prema informaciji, škola će biti gotova do 11 mjeseca. Imat će 450 učenika, 16 odjeljenja, polivalentnu sportsku dvoranu. Radit će u jednoj smjeni. Na traženje članice Vijeća Mirele Mikić Muhe zadužuje voditeljicu Područnog odsjeka Novi Zagreb – istok da kada se dobije obavijest da je gradonačelnik u gradskoj četvrti, da se obavijesti mjesni odbor na čijem će području biti, kao i svi članovi Vijeća gradske četvrti. Također, informira članove da je bio na sastanku u Zagrebačkim cestama na kojem je dogovoreno da se kroz asfalterski program krene uređivanje Sarajevske ceste u dužini 800 m, Vajdinog vijenca i Sajmišne ceste.

Član Vijeća Ratko Bedeković iznosi da je Zagrebački holding 04. prosinca 2018. od Ministarstva zaštite okoliša zatražio dozvolu, odnosno rješenje o objedinjenim uvjetima zaštite okoliša za kompostanu. Predlaže da se donese zaključak i da zatražimo od Ministarstva zaštite okoliša da nam dostave okolišnu dozvolu za kompostanu  te okolišnu dozvolu za postrojenje za reciklažu građevinskog otpada, po kojemu su ta dva objekta do sada radila, znači od otvaranja do danas. 

Predsjednik Vijeća Milenko Arapović informira da uskoro kreću javni uvid  i javno izlaganje upravo na tu temu, gdje će svi moći staviti primjedbe i dobiti odgovore na ovakva pitanja. U Područnom uredu će biti organiziran javni uvid u trajanju od mjesec dana radnim danom od 08.00 do 16.00 sati, a poslije 16.00 sati u Mjesnom odboru Jakuševec, te cijelo vrijeme i na Trgu Stjepana Radića.

Član Vijeća Ratko Bedeković ističe da njega zanima po kojim dozvolama su radila ta dva objekta. Predlaže da taj zaključak predsjednik stavi na glasovanje. Postavlja pitanje zbog čega ne bi dobili od Ministarstva na uvid te dokumente ako oni postoje. Napominje da je dobio  informaciju da će se javno izlaganje održati 19. ožujka  na Meštrovićevom trgu. Zanima ga tko je odredio mjesto održavanja javnog izlaganja. Predlaže da Vijeće zatraži da se javno izlaganje održi u Jakuševcu.

Predsjednik Vijeća Milenko Arapović odgovara da je na tematskoj sjednici objašnjeno kako su i na koji način ishođene dozvole. Mi smo zaprimili obavijest odnosno informaciju o javnom izlaganju. Predlaže da se podrži prijedlog Ratka Bedekovića i uputi zahtjev da se promjeni lokacija održavanja javnog izlaganja.

Članovi Vijeća podržavaju prijedlog da se uputi zahtjev za promjenu lokacije održavanja javnog izlaganja, te da se isto održi  u Jakuševcu.

Član Vijeća Zvonimir Rukavina napominje da je poslao e-mail kojim se traži autobusna stanica kod trgovačkog centra Supernova, jer tamo ne postoji stajalište ZET-ovog autobusa. Besplatna linija koju je organizirao centar vozi samo vikendom, a pješački pristup je vrlo nezgodan. Također ističe da na području naše gradske četvrti ima dosta stambenih objekata kojima su se dozvole do devedesete zagubile. Predlaže da se zatraži od grada da izda potvrde za zgrade za koje se ne mogu pronaći u arhivi  građevinske i uporabne dozvole.

Predsjednik Vijeća Milenko Arapović odgovara da je Mjesni odbor Buzin pokrenuo inicijativu za uspostavu autobusnog stajališta kod trgovačkog centra Supernova. 

Članica Vijeća Renata Bedeković podržava prijedlog Ratka Bedekovića o promjeni lokacije održavanja javnog izlaganja. Podržava uređivanje Sarajevske ceste, Vajdinog vijenca, ali postavlja pitanje kada će se urediti ulica Kamenarka u punom profilu. Traži da se uputi dopis Gradskom uredu za imovinsko pravne poslove i imovinu Grada i zatraži informacija o provedenom postupku otkupa zemljišta za proširenje, tj. izgradnju nogostupa u ulici Kamenarka u kojoj je dječji vrtić, kako bi građani odnosno mame sa djecom bili sigurni na putu u dječji vrtić. 

Predsjednik Vijeća Milenko Arapović odgovara da za akcije uređivanja Sajmišne, Sarajevske i Vajdinog vijenca nisu potrebne dozvole obzirom da one postoje, te će se izvršiti samo uređivanje postojećeg. Ulica Kamenarka je stavljena u prioritete kapitalnih investicija, te će se uputiti ponovno požurnica u kojoj ćemo zatražiti informaciju u kojoj je fazi.

Članica Vijeća Mirela Mikić Muha podržava prijedlog da se donese zaključak i zatraže na uvid dozvole. Napominje da je ona kao građanka i kao vijećnica tražila dozvole od nadležnih institucija za kompostanu i za drobilicu. Kao građanka nije dobila iste, te iz tog razloga bi iste trebalo zatražiti Vijeće. Ističe da se u bilješki sa sastanka iznose nepravilnosti i neistine, Inspekcija zaštite okoliša je bila na području naselja Jakuševec u predmetnim nadzorima, ali nije utvrdila nepravilnosti obzirom na svoju nadležnosti. Tvrdi kako to nije istina. U zapisniku Ministarstva zaštite okoliša i energetike,  koji će dostaviti svim članovima Vijeća, jasno piše da je inspektorica u dva navrata osjetila intenzivan smrad. 
Predsjednik Vijeća Milenko Arapović odgovara da uputi dopis prema Vijeću i mi ćemo isti proslijediti. 

Član Vijeća Zoran Rotim informira prisutne o akciji koju je pokrenuo Grad Zagreb, a to je izrada i apliciranje programa obnove i izgradnje liftova u zgradama Radi se o investiciji od negdje 450 milijuna kuna. Isto će biti sufinancirana od iznosu od 85 % kroz EU fondove, te predlaže da se građani o istom informiraju preko vijeća mjesnih odbora i predstavnika stanara.

Predsjednik Vijeća Milenko Arapović informira prisutne da su Maja Baturić i njena kolegica pokrenule jednu vrlo zanimljivu aplikaciju, koja je u kratkom roku zaživjela, a koju treba naravno dorađivati i usavršavati. Ista je dala odlične rezultate te moli Maju Baturić da ukratko informira članove Vijeća.

Članica Vijeća Maja Baturić informira prisutne da je u dva tjedna aplikacija skinuta 2000 puta. Zaprimljene su pohvale za način na koji je ista napravljena. Važan je sadržaj aplikacije i njeno održavanje. Cilj je istaknuti sve važne događaje, u planu je postići da to bude turistička karta, prevesti aplikaciju na strane jezike jer ona može biti multifunkcionalna. Raspolaže informacijom da 200 korisnika redovno dnevno pregledavaju aplikaciju, postoji i formular putem kojeg se građani mogu obratiti te dnevno dolazi više pitanja vezanih uz rad gradske četvrti. Napominje da glavni sadržaj i tema aplikacije nije rad vijeća, ali je njen dio jer je nemoguće odvojiti jedno od drugog. Objavljuju se kratke i sadržajne informacije. Sve je do sada rađeno besplatno, a trenutno se traže sponzori. U izradi je troškovnik u kojem će biti navedeno koliko bi financijski trebalo sredstava za osnovno godišnje održavanje aplikacije. Trenutno se aplikacija može skinuti preko Facebook stranice Mobilna aplikacija GČ Novi Zagreb, obzirom da nije bilo sredstava da ju stavimo na Google Play.

Predsjednik Vijeća Milenko Arapović pohvaljuje člana Vijeća Igora Bočkaja u organizaciji tribine Branitelji i mirovinska reforma koja je bila izuzeto dobro posječena i vrlo dobro profesionalno odrađena.
Član Vijeća Igor Bočka postavlja pitanje da li Zagreb ima strateški cilj za rješavanje problema kompostane.

Član Vijeća Ratko Bedeković ističe da je krenula podjela kanti za biootpad. Grad Zagreb nema riješeno gdje će se zbrinjavati biootpad, pa će se privremeno odlagati u kompostani  Markuševec i kompostani Jakuševec. Ističe da uz sav smrad koji se tamo trpi tolike godine, a dosad su se tamo zbrinjavali samo trava i lišće, kada počne stizati i pravi biootpad, boji se da će stanovnici morati odseliti. Pita dokle ide bezobrazluk od strane Grada Zagreba, da se istražuje koliko građani mogu izdržati a da ne pocrkaju od smrada. Inspekcija očito ne radi svoj posao, smrad je konstantan, a mjerenja pokazuju da je zrak dobar skoro kao na Sljemenu. Konstatira da su temeljna ustavna prava pogažena, institucije ne štite građane, kojima jedino preostaje da se štite sami. Kada se krene dovoziti biootpad, ukoliko se smrad još poveća, boji se da će jedino rješenje biti radikalno, dok odgovorni ne shvate da to više tako ne može.

Član Vijeća Zoran Rotim napominje da je on jedan od korisnika aplikacije te predlaže da se nađe mogućnost pomoći u nastavku rada aplikacije.

Sjednica je završila u 18,06 sati.


Zapisnik izradila:
Tatjana Banek

